Χάντρες λαδερές από την Πόλη
Ένα αγαπημένο λαδερό για τους Πολίτες, που εµφανιζόταν συχνά στο καθηµερινό τους µενού. Ήρθε η ώρα να εµφανιστεί και στο δικό µας.
1.200 γρ. φρέσκες χάντρες (είναι τα ασπροκόκκινα φασολάκια), ζυγισμένες ακαθάριστες, καθαρισμένες από τα λουβιά τους – κρατάμε μόνο τους σπόρους (υπάρχουν και έτοιμες, καθαρισμένες, κατεψυγμένες στα σούπερ μάρκετ)   , 120 ml εξαιρετικό παρθένο ελαιόλαδο, 2 μεγάλα κρεμμύδια ξερά, τριμμένα, 4-5 πιπεριές κέρατο, ολόκληρες, 5 ντομάτες ώριμες, τριμμένες  (με το ζουμί τους)   , αλάτι, φρεσκοτριμμένο πιπέρι
Για τις χάνδρες λαδερές, σε μια κατσαρόλα βράζουμε τις χάντρες σε άφθονο νερό, σε μέτρια φωτιά για 20 λεπτά, μέχρι να μισομαλακώσουν. Τις σουρώνουμε. Στην ίδια κατσαρόλα ζεσταίνουμε το λάδι σε χαμηλή φωτιά και σοτάρουμε το κρεμμύδι για 4-5 λεπτά, μέχρι να μαλακώσει. Ρίχνουμε τις χάντρες, τις πιπεριές, την ντομάτα, αλατοπίπερο και ζεστό νερό τόσο ώστε να καλύψει τα υλικά.Σκεπάζουμε με το καπάκι την κατσαρόλα και σιγομαγειρεύουμε για 30 λεπτά, μέχρι να μαλακώσουν τα φασόλια και να δέσει η σάλτσα. Σερβίρουμε τις χάνδρες σε θερμοκρασία δωματίου. 
Ντομάτα,Πιπεριές,Φασολάκια,Vegan,Νηστίσιμα,Χορτοφαγικά,Χωρίς γαλακτοκομικά